pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- สธ. เปิดศูนย์ปฏิบัติการด้านการแพทย์และสาธารณสุข เตรียมพร้อมในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันจันทร์ที่ 2 ตุลาคม 2560
สธ. เปิดศูนย์ปฏิบัติการด้านการแพทย์และสาธารณสุข เตรียมพร้อมในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงสาธารณสุข เปิดศูนย์ปฏิบัติการด้านการแพทย์และสาธารณสุขส่วนกลาง พร้อมประชุมคณะทํางานเตรียมความพร้อมด้านการแพทย์และสาธารณสุข ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงสาธารณสุขเปิดศูนย์ปฏิบัติการด้านการแพทย์และสาธารณสุขส่วนกลาง พร้อมประชุมคณะทํางานเตรียมความพร้อมด้านการแพทย์และสาธารณสุข ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
นายแพทย์เจษฎา โชคดํารงสุข ปลัดกระทรวงสาธารณสุขให้สัมภาษณ์ว่า วันนี้ (2 ตุลาคม 2560) ได้ประชุมคณะทํางานเตรียมความพร้อมด้านการแพทย์และสาธารณสุข ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร และเปิดศูนย์ปฏิบัติการด้านการแพทย์และสาธารณสุข(Operation Center : OC)ที่กระทรวงสาธารณสุข จ.นนทบุรี เพื่อเป็นศูนย์ประสานกับกรุงเทพมหานคร และส่วนภูมิภาค สนับสนุนการปฏิบัติงานของศูนย์ปฏิบัติการร่วมการแพทย์และสาธารณสุข ซึ่งประกอบด้วย กรุงเทพมหานคร กองแพทย์หลวง โรงพยาบาลเหล่าทัพ โรงพยาบาลสังกัด มหาวิทยาลัย โรงพยาบาลเอกชน แพทยสภา มูลนิธิ และจิตอาสาในการจัดหน่วยแพทย์ดูแลผู้ร่วมพระราชพิธีและประชาชน ทั้งบริเวณมณฑลพิธี21จุด ริ้วขบวน พระเมรุมาศจําลอง-ซุ้มดอกไม้จันทน์113จุด เป็นจุดปฐมพยาบาล ทีมกู้ชีพขั้นพื้นฐานและขั้นสูง พร้อมรถพยาบาล ระบบการส่งต่อ-ส่งกลับผู้ป่วย รวมทั้งประสานงานกับศูนย์ปฏิบัติการด้านการแพทย์และสาธารณสุขของทุกจังหวัดตลอดงานพระราชพิธี
ทั้งนี้ คณะกรรมการอํานวยการของศูนย์ปฏิบัติการ(OC)ส่วนกลาง มีปลัดกระทรวงสาธารณสุขเป็นประธาน รองปลัดกระทรวงสาธารณสุข อธิบดีทุกกรม เลขาธิการคณะกรรมการอาหารและยา ผู้ตรวจราชการกระทรวงทั้ง 12 เขตสุขภาพ ผู้อํานวยการองค์การเภสัชกรรม เลขาธิการสํานักงานหลักประกันสุขภาพแห่งชาติ เลขาธิการสถาบันการแพทย์ฉุกเฉินแห่งชาติ และผู้อํานวยการกองสาธารณสุขฉุกเฉินเป็นเลขานุการ นอกจากนั้น นายแพทย์โอภาส การย์กวินพงศ์ รองปลัดกระทรวงสาธารณสุข และนายแพทย์ณรงค์ อภิกุลวณิช รองอธิบดีกรมการแพทย์ เป็นผู้บัญชาการเหตุการณ์ สําหรับภารกิจของOCประกอบด้วย ภารกิจตระหนักรู้และประเมินสถานการณ์(SAT)ภารกิจยุทธศาสตร์และวิชาการ ภารกิจประสานงานและเลขานุการ ภารกิจสื่อสารความเสี่ยง ภารกิจปฏิบัติการ ภารกิจสํารองเวชภัณฑ์และส่งกําลังบํารุง ภารกิจการเงินและงบประมาณ และเทคโนโลยีการสื่อสาร
สําหรับการดําเนินงานภารกิจในพื้นที่ต่างจังหวัด จะเปิดศูนย์ปฏิบัติการ(OC)ที่สํานักงานสาธารณสุขจังหวัด โดยมีนายแพทย์สาธารณสุขจังหวัดเป็นผู้บัญชาการ รับผิดชอบการบริหารจัดการจัดทีมแพทย์ประจําจุดพระราชพิธี รถพยาบาล โรงพยาบาลรับ-ส่งต่อ และประสานกับผู้ว่าราชการจังหวัดในการอบรมจิตอาสาด้านการแพทย์ พร้อมให้การดูแลประชาชนที่มาร่วมงานพระราชพิธี และเพื่อให้การปฏิบัติงานเป็นไปอย่างมีประสิทธิภาพ ขอให้ผู้บริหาร นายแพทย์สาธารณสุขจังหวัดและผู้อํานวยการโรงพยาบาลในสังกัด อยู่ประจําในพื้นที่ ช่วงระยะเวลางานพระราชพิธี ตั้งแต่วันที่ 25 – 29 ตุลาคม 2560 นายแพทย์เจษฎากล่าว
***************************2 ตุลาคม 2560
แหล่งข่าวโดย »สํานักสารนิเทศ
[ตุลาคม จันทร์ 2,พ.ศ 2560 13:47:17]
พิมพ์ข่าว
ลิขสิทธิ์ โดย สํานักสารนิเทศ สํานักงานปลัดกระทรวงสาธารณสุข ปี พ.ศ.2553 © 2010 |
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้เจ้าหน้าที่ตรวจสอบกรณีพบเครื่องกระสุนปืนและวัตถุระเบิด เผยเป็นล๊อตเดียวกับที่เคยจับกุมได้
วันจันทร์ที่ 4 ธันวาคม 2560
นายกรัฐมนตรีสั่งการให้เจ้าหน้าที่ตรวจสอบกรณีพบเครื่องกระสุนปืนและวัตถุระเบิด เผยเป็นล๊อตเดียวกับที่เคยจับกุมได้
นายกรัฐมนตรีสั่งการให้เจ้าหน้าที่ตรวจสอบกรณีพบเครื่องกระสุนปืนและวัตถุระเบิด เผยเป็นล๊อตเดียวกับที่เคยจับกุมได้
วันนี้ (4 ธันวาคม 2560) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีเจ้าหน้าที่พบเครื่องกระสุนปืนและวัตถุระเบิดจํานวนมาก ถูกนํามาทิ้งไว้บริเวณริมคลองน้ําในเขตตําบลดอนฉิมพลี อําเภอบางน้ําเปรี้ยว จังหวัดฉะเชิงเทราว่า กําลังให้เจ้าหน้าที่ตรวจสอบว่าเป็นการกระทําของกลุ่มบุคคลใด แต่ที่หน้าเป็นห่วงมากกว่าคือจะมีอาวุธอยู่ที่อื่นอีกหรือเปล่า ทั้งนี้ ที่เจ้าหน้าที่ที่ตรวจพบเป็นอาวุธล๊อตเดียวกับที่เคยจับกุมได้
-------------------------------------------
รัฐบาลไทย-ข่าวทำเนียบรัฐบาล-รมว.สุริยะ เปิดการประชุมรัฐมนตรีแร่ธาตุอาเซียน ครั้งที่ 7
วันศุกร์ที่ 13 ธันวาคม 2562
รมว.สุริยะ เปิดการประชุมรัฐมนตรีแร่ธาตุอาเซียน ครั้งที่ 7
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีเปิดการประชุมรัฐมนตรีแร่ธาตุอาเซียน ครั้งที่ 7 และการประชุมที่เกี่ยวข้อง The Seventh ASEAN Ministerial Meeting on Minerals (The 7th AMMin) ณ โรงแรมพูลแมน คิง เพาเวอร์ กรุงเทพฯ
วันนี้ (13 ธ.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีเปิดการประชุมรัฐมนตรีแร่ธาตุอาเซียน ครั้งที่ 7 และการประชุมที่เกี่ยวข้อง The Seventh ASEAN Ministerial Meeting on Minerals (The 7th AMMin) ซึ่งมีรัฐมนตรีและผู้แทนจากประเทศสมาชิกอาเซียนทั้ง 10 ประเทศและผู้แทนเลขาธิการอาเซียนเข้าร่วมการประชุม โดยมีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายณัฐพล รังสิตพล อธิบดีกรมส่งเสริมอุตสาหกรรม และผู้บริหารกระทรวงอุตสาหกรรมร่วมด้วย ณ โรงแรมพูลแมน คิง เพาเวอร์ กรุงเทพฯ
การประชุมรัฐมนตรีแร่ธาตุอาเซียนครั้งนี้ จัดขึ้นเพื่อรับทราบความคืบหน้าของการดําเนินงานภายใต้กรอบความร่วมมือด้านแร่ธาตุอาเซียนจากที่ประชุมเจ้าหน้าที่อาวุโสด้านแร่ธาตุอาเซียน (The 19th ASEAN Senior Officials Meeting on Minerals : The 19th ASOMM)ซึ่งมีการประชุมเมื่อวันที่ 11 ธันวาคมที่ผ่านมา และได้มีการพิจารณาผลความร่วมมือทั้ง 4 ด้าน ได้แก่ 1.การพัฒนาข้อมูลด้านแร่ 2.การพัฒนาด้านแร่อย่างยั่งยืน 3.การเสริมสร้างศักยภาพบุคลากรในการพัฒนาด้านแร่ และ 4. การอํานวยความสะดวกด้านการค้าและการลงทุนด้านแร่ ปัญหา และอุปสรรค อีกด้วย #รัฐมนตรีว่าการกระทรวงอุตสาหกรรม #กระทรวงอุตสาหกรรม #รัฐมนตรีแร่ธาตุอาเซียน ครั้งที่ 7
รัฐบาลไทย-ข่าวทำเนียบรัฐบาล-  แก้กฎหมายการเลือกตั้งและการปกครองท้องถิ่น 6 ฉบับ
วันจันทร์ที่ 10 กันยายน 2561
แก้กฎหมายการเลือกตั้งและการปกครองท้องถิ่น 6 ฉบับ
รัฐบาลเห็นชอบร่างพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น และแก้ไขกฎหมายเกี่ยวกับการบริหารองค์กรปกครองส่วนท้องถิ่น เพื่อแก้ปัญหาผู้มีอิทธิพลในพื้นที่และพฤติกรรมที่ขัดต่อความสงบเรียบร้อยและสวัสดิภาพของประชาชน
จันทร์ที่ 10 ก.ย.61
แก้กฎหมายการเลือกตั้งและการปกครองท้องถิ่น 6 ฉบับ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น และแก้ไขกฎหมายเกี่ยวกับการบริหารองค์กรปกครองส่วนท้องถิ่น เพื่อแก้ปัญหาผู้มีอิทธิพลในพื้นที่และพฤติกรรมที่ขัดต่อความสงบเรียบร้อยและสวัสดิภาพของประชาชน รวมทั้งการละเว้นการปฏิบัติหน้าที่โดยมิชอบ โดยผู้ที่มีพฤติกรรมเหล่านี้มักลาออกระหว่างกระบวนการสอบสวนแล้วได้รับการเลือกตั้งกลับเข้าไปเป็นผู้บริหารท้องถิ่นอีก โดยสาระสําคัญของกฎหมายมุ่งป้องกันไม่เกิดปัญหาอย่างยั่งยืน เช่น กําหนดให้มีการตรวจสอบการเลือกตั้งได้โดยไม่ต้องรอให้มีการร้องเรียน และหากพบการกระทําผิดจะถูกตัดสิทธิลงเลือกตั้ง 10 ปี รวมทั้งต้องรับผิดชอบค่าใช้จ่ายในจัดการเลือกตั้ง เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-           ไอแบงก์! ออกจากแผนฟื้นฟูแล้ววันนี้ หลังพลิกทำกำไรกว่า 500 ล้านบาท ในรอบ 4 ปี ลั่น! พร้อมพัฒนาระบบ Mobile Banking เพิ่มความสะดวกสบายทางการเงินให้ลูกค้า
วันพฤหัสบดีที่ 17 มกราคม 2562
ไอแบงก์! ออกจากแผนฟื้นฟูแล้ววันนี้ หลังพลิกทํากําไรกว่า 500 ล้านบาท ในรอบ 4 ปี ลั่น! พร้อมพัฒนาระบบ Mobile Banking เพิ่มความสะดวกสบายทางการเงินให้ลูกค้า
ที่ประชุมคณะกรรมการนโยบายรัฐวิสาหกิจ หรือ คนร. ได้พิจารณาเห็นชอบให้ไอแบงก์พ้นจากแผนฟื้นฟู เนื่องจากปัจจุบันฐานะทางการเงินของไอแบงก์ มีความแข็งแกร่งแล้วจากการเพิ่มทุนในช่วงปลายปี 2561
นายวุฒิชัย สุระรัตน์ชัย ผู้จัดการธนาคารอิสลามแห่งประเทศไทย หรือ ไอแบงก์ เปิดเผยว่า (เมื่อช่วงเช้าวันนี้) วันที่ 17/01/2562 ที่ประชุมคณะกรรมการนโยบายรัฐวิสาหกิจ หรือ คนร. ได้พิจารณาเห็นชอบให้ไอแบงก์พ้นจากแผนฟื้นฟู เนื่องจากปัจจุบันฐานะทางการเงินของไอแบงก์ มีความแข็งแกร่งแล้วจากการเพิ่มทุนในช่วงปลายปี 2561 และในปี 2561 ผลประกอบการมีกําไรที่สูงกว่าแผนงาน ถึงแม้ยังหนี้ไม่ก่อให้เกิดรายได้ (Non Performing Finance: NPF) จะสูงกว่าแผนเล็กน้อย ซึ่งถือเป็นการทํากําไรครั้งแรกหลังจากประสบปัญหาการขาดทุนในช่วง 4 ปี ที่ผ่านมา
โดยตลอดระยะเวลาที่ผ่านมาธนาคารมีการพัฒนากระบวนการและระบบงานเพื่อเพิ่มประสิทธิภาพ และการกํากับดูแล ซึ่งจะช่วยสนับสนุนในการสร้างความยั่งยืนทางการเงิน สู่การเติบโตของธนาคารในอนาคตอย่างต่อเนื่อง ดังนั้น ที่ประชุมคณะกรรมการนโยบายรัฐวิสาหกิจ ครั้งที่ 1/2562 จึงได้มีมติให้ธนาคารอิสลามแห่งประเทศไทย หรือ ไอแบงก์ ออกจากแผนฟื้นฟูและออกจากกลุ่มรัฐวิสาหกิจที่ต้องจัดทําแผนการแก้ไขปัญหาองค์กร โดยมอบหมายให้ทางกระทรวงการคลังเป็นผู้กํากับดูแลการดําเนินงานของธนาคารตามปกติต่อไป
จากนี้ ธนาคารก็จะมุ่งเน้นการสร้างการเติบโตอย่างยั่งยืน ยกระดับการให้บริการทางการเงินเพื่อสร้างความทัดเทียมในการให้บริการทางการเงินและเพิ่มความสะดวกสบาย โดยยังคงให้ความสําคัญ และยึดมั่นในพันธกิจในการให้บริการลูกค้ามุสลิม รวมทั้งพัฒนาบริการใหม่ๆ อย่าง Mobile Banking เพื่อตอบโจทย์การเปลี่ยนแปลงของการใช้ชีวิตในปัจจุบัน และสนองความต้องการของลูกค้า
ปัจจุบันธนาคารมีผลการดําเนินงานกําไรสุทธิ เบื้องต้นกว่า 500 ล้านบาท (ณ สิ้นสุด วันที่ 31 ธ.ค. 2561) หลังจากขาดทุนมา 4 ปี ซึ่งหลังจากที่ธนาคารได้รับการเพิ่มทุนจํานวน 18,100 ล้านบาท เป็นที่เรียบร้อย เมื่อช่วงปลายปี 2561 ที่ผ่านมา ทําให้สัดส่วนการถือครองหุ้นส่วนใหญ่ โดยกระทรวงการคลัง มีสัดส่วนที่ 99.59% ของจํานวนหุ้นทั้งหมด นายวุฒิชัย กล่าวทิ้งท้าย
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว ทรงพระกรุณาโปรดเกล้าฯ ให้จัดงานเถลิงศกสุขสันต์มหาสงกรานต์ ตำนานไทย ระหว่างวันที่ 6-8 เมษายนนี้ ร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช
วันอังคารที่ 3 เมษายน 2561
สมเด็จพระเจ้าอยู่หัว ทรงพระกรุณาโปรดเกล้าฯ ให้จัดงานเถลิงศกสุขสันต์มหาสงกรานต์ ตํานานไทย ระหว่างวันที่ 6-8 เมษายนนี้ ร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช
รัฐบาลเชิญชวนประชาชนร่วมงานเถลิงศกสุขสันต์มหาสงกรานต์ ตํานานไทย วันที่ 6-8 เมษายน2561 ร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช  สืบสานศิลปวัฒนธรรม และประเพณีอันดีงามของชาติ
วันนี้ (3 เม.ย. 61 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอก อธิสิทธิ์ ไชยนุวัติผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีแจ้งต่อที่ประชุมคณะรัฐมนตรีว่า สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้จัดงานเถลิงศกสุขสันต์มหาสงกรานต์ ตํานานไทย เพื่อร่วมกันปลูกฝังความกตัญญูกตเวทีต่อผู้มีพระคุณและอดีตพระมหาราช ส่งเสริม สืบสานศิลปวัฒนธรรม และประเพณีอันดีงามของชาติ ระหว่างวันที่ 6-8 เมษายน 2561 ตั้งแต่เวลา 14.00 – 21.00 น. ณ พระลานพระราชวังดุสิตและสนามเสือป่า
ในการนี้ สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้จัดพิมพ์หนังสือบทเจริญพระพุทธมนต์พระราชทานแก่ผู้มาร่วมพิธี พร้อมทั้ง ให้เชิญพระพุทธกําเนิดกาสาวพัตร์ พระพุทธรูปสําคัญที่หล่อขึ้นเมื่อครั้งทรงผนวช ( 6 พฤศจิกายน 2521) มาประดิษฐานให้ประชาชนได้สักการะและสรงน้ําเพื่อเป็นสิริมงคล
นอกจากนี้จะได้จัดสถานที่ให้ประชาชนรดน้ําขอพรผู้ใหญ่ในครอบครัว พร้อมเยี่ยมชมนิทรรศการความเป็นมาของประเพณีสงกรานต์ ตลอดจนกิจกรรมและการแสดงต่าง ๆ เช่น การแข่งขันก่อพระเจดีย์ทราย ชิงโล่พระราชทาน การแสดง ชุด “เถลิงศกเพลามหาสงกรานต์” การสาธิตการปรุงเครื่องหอม การออกร้านจําหน่ายอาหารและขนมไทย ฯลฯ
จึงขอเชิญชวนประชาชนร่วมงานเถลิงศกสุขสันต์มหาสงกรานต์ได้ตามวัน เวลาและสถานที่ดังกล่าวเพื่อร่วมกันสืบสานศิลปวัฒนธรรม และประเพณีอันดีงามของชาติไทย
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานเปิดงาน Digital Thailand Big Bang 2017
วันอังคารที่ 26 กันยายน 2560
นายกรัฐมนตรี เป็นประธานเปิดงาน Digital Thailand Big Bang 2017
นายกรัฐมนตรี
พลเอกประยุทธ์ จันทร์โอชา นายกรัฐมนตรี เป็นประธานเปิดงานการจัดนิทรรศการนานาชาติ “Digital Thailand Big Bang 2017” ภายใต้แนวคิด “Digital Transformation Thailand โลกเปิด เราปรับ ประเทศเปลี่ยน” ซึ่งกระทรวงดิจิทัลเพื่อเศรษฐกิจและสังคม โดยสํานักงานส่งเสริมเศรษฐกิจดิจิทัล (ดีป้า) และสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช) จัดขึ้น ซึ่งถือเป็นเวทีที่จะทําให้ผู้เข้าร่วมงานมองเห็นภาพการเปลี่ยนผ่านประเทศไทยสู่ “ไทยแลนด์ 4.0”ด้วยการนําเทคโนโลยีดิจิทัลเข้ามามีบทบาทในการขับเคลื่อนประเทศไทยในทุกมิติ เพื่อลดความเหลื่อมล้ํา สร้างโอกาส และเชื่อมโยงประเทศไทยสู่เวทีโลก ตามนโยบายรัฐบาลที่ต้องการให้ปี 2560 เป็นปีแห่งการขับเคลื่อนประเทศไทยด้วยเทคโนโลยีดิจิทัลอย่างเป็นรูปธรรม เมื่อวันที่ 21 กันยายน 2560 ณ อาคารชาเลนเจอร์ 1-2 ศูนย์แสดงสินค้าและการประชุมอิมแพ็ค เมืองทองธานี ถนนแจ้งวัฒนะ กรุงเทพฯ
*********************
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมรับลูกหลังคณะกรรมการวัตถุอันตรายลงมติเรื่อง 3 สาร
วันอังคารที่ 22 ตุลาคม 2562
กระทรวงเกษตรฯ เตรียมรับลูกหลังคณะกรรมการวัตถุอันตรายลงมติเรื่อง 3 สาร
กระทรวงเกษตรฯ เตรียมรับลูกหลังคณะกรรมการวัตถุอันตรายลงมติเรื่อง 3 สารพรุ่งนี้ ย้ําชัดขอรับฟังความคิดเห็นอย่างรอบด้าน โดยยึดหลักผู้บริโภคและเกษตรกรปลอดภัย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้นายสุกรรณ์ สังขวรรณะ เลขาธิการสมาพันธ์เกษตรปลอดภัย พร้อมด้วยผู้แทนสมาคมเกษตรกรผู้ปลูกพืชเศรษฐกิจ 6 ชนิด (อ้อย ปาล์มน้ํามัน ยางพารา มันสําปะหลัง ข้าวโพด และไม้ผล) เข้าพบเพื่อหารือในประเด็นความเดือดร้อนของเกษตรกร หากมีการยกเลิกการใช้สารเคมีในการทําเกษตรกรรมทั้ง 3 ชนิด
(พาราควอต ไกลโฟเซต และคลอร์ไพริฟอส) และร่วมเสนอแนวทางในการหาทางเลือกอื่น ๆ มาทดแทนการใช้สารเคมีดังกล่าว ณ กระทรวงเกษตรและสหกรณ์ ว่า ในวันนี้กระทรวงเกษตรและสหกรณ์ ได้รับฟังเหตุผลและข้อเท็จจริงจากเกษตรกรแต่ละฝ่ายเกี่ยวกับมาตรการยกเลิกการใช้ 3 สารเคมี (พาราควอต ไกลโฟเซต และคลอร์ไพริฟอส) ซึ่งจะได้นําข้อมูลดังกล่าวเสนอต่อคณะกรรมการวัตถุอันตรายประกอบการพิจารณาต่อไป และมั่นใจตัวแทนข้าราชการระดับผู้บริหารทั้ง 5 คนของกระทรวงเกษตรฯ ที่จะเข้าร่วมประชุมคณะกรรมการวัตถุอันตรายในวันพรุ่งนี้ (22 ตุลาคม 2562) พร้อมกันนี้ขอให้ลงมติอย่างเปิดเผยด้วยซึ่งภายหลังผลการลงมติของคณะกรรมการวัตถุอันตรายออกมาอย่างไร กระทรวงเกษตรฯ ได้เตรียมมาตรการรับมือไว้ทุกด้านแล้ว ทั้งการหาสารทดแทน สารชีวภัณฑ์ และการลดต้นทุนการผลิต เพื่อไม่ให้เกิดผลกระทบต่อเกษตรกร โดยมอบหมายให้กรมวิชาการเกษตรเสนอแผนการดําเนินงานมาแล้ว
“อย่างไรก็ตาม ขอให้รอฟังมติที่ประชุมคณะกรรมการวัตถุอันตรายเสียก่อน จากนั้นกระทรวงเกษตรฯ จะได้เร่งดําเนินการในส่วนที่เกี่ยวข้องต่อไป ซึ่งไม่ว่ามติที่ประชุมฯ จะออกมาอย่างไร ย่อมมีผลกระทบต่อเกษตรกรทั้งสิ้น ทั้งนี้ กระทรวงเกษตรฯ มีหน้าที่แก้ปัญหาให้เกษตรกรโดยยึดหลักสําคัญว่าผู้บริโภคและเกษตรกรต้องปลอดภัย” รมว.กษ. กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-EOD Robot
วันพฤหัสบดีที่ 30 กรกฎาคม 2563
EOD Robot
วันที่ 28 มกราคม 2563
เป็นหุ่นยนต์ตรวจหาและเก็บกู้วัตถุระเบิดเพื่อทดแทนความเสี่ยงด้านการสูญเสียหรือบาดเจ็บของเจ้าหน้าที่โดยราคาต่อ 1 หน่วยการผลิตประมาณ 300,000 บาท ทั้งนี้ หุ่นยนต์สามารถติดตั้งอุปกรณ์เสริมเพื่อเพิ่มประสิทธิภาพในการเก็บกู้และทําลายระเบิด อาทิ เครื่องฉีดน้ํารแงดันสูงสําหรับการฉีดพ่นใส่วัตถุต้องสงสัยเพื่อให้เกิดการลัดวงจรของวัตถุระเบิด
28 ม.ค. 63 เวลา 8.30 น. ก่อนการประชุมคณะรัฐมนตรี ณ บริเวณด้านหลังตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ ได้แก่ ผลงานประดิษฐ์และนวัตกรรม จากงานวันนักประดิษฐ์ ประจําปี 2563 วิสาหกิจดิจิทัลเริ่มต้น (Digital Startup) ด้านเทคโนโลยีดิจิทัลเพื่อการบริหารภาครัฐ (GovTech)
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําเสนอผลงานวิสาหกิจดิจิทัลเริ่มต้น (Digital Startup) เทคโนโลยีดิจิทัลเพื่อการบริหารภาครัฐ (GovTech) ที่เป็นนวัตกรรมใหม่ อาทิเช่น หุ่นยนต์กู้ภัยและระบบทําแผนที่สามมิติ หุ่นเย็นเก็บกู้วัตถุระเบิด แอปพลิเคชันติดตามรถโดยสารประจําทางแบบเรียลไทม์ และ Container Truck Gate Automation หรือระบบอ่านหมายเลขตู้คอนเทนเนอร์และป้ายทะเบียนรถบรรทุกอัตโนมัติ ซึ่งนายกรัฐมนตรีได้ทดลองใช้หุ่นเย็นเก็บกู้วัตถุระเบิด พร้อมเสนอว่า อยากให้หน่วยงานรัฐที่เกี่ยวข้องได้มีการบูรณาการงานกับนวัตกรรมด้านเทคโนโลยีดิจิทัลเพื่อการบริหารภาครัฐ (GovTech) เพื่อให้ประสิทธิภาพและอํานวยความสะดวกต่อประชาชนมากเพิ่มขึ้น
รัฐบาลไทย-ข่าวทำเนียบรัฐบาล-ไทย-จีน ขยายความร่วมมือ เตรียมทำสัญญาส่งผลไม้ขายออนไลน์
วันอังคารที่ 13 พฤศจิกายน 2561
ไทย-จีน ขยายความร่วมมือ เตรียมทําสัญญาส่งผลไม้ขายออนไลน์
รัฐบาลไทยขยายความร่วมมือทางเศรษฐกิจกับบริษัท อาลีบาบากรุ๊ป เอกชนรายใหญ่ของจีน ซึ่งที่ผ่านมาได้ช่วยพัฒนาศักยภาพผู้ประกอบการไทยในท้องถิ่นชุมชนให้สามารถเปิดช่องทางการค้าขายแห่งใหม่บนระบบออนไลน์ได้
อังคารที่ 13 พ.ย.61
ไทย-จีน ขยายความร่วมมือ เตรียมทําสัญญาส่งผลไม้ขายออนไลน์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยขยายความร่วมมือทางเศรษฐกิจกับบริษัท อาลีบาบากรุ๊ป เอกชนรายใหญ่ของจีน ซึ่งที่ผ่านมาได้ช่วยพัฒนาศักยภาพผู้ประกอบการไทยในท้องถิ่นชุมชนให้สามารถเปิดช่องทางการค้าขายแห่งใหม่บนระบบออนไลน์ได้ รวมถึงช่วยรับเจ้าหน้าที่จากหน่วยงานรัฐของไทยไปเรียนรู้ผ่านศูนย์การเรียนรู้การพัฒนาธุรกิจ หรือ Taobao Village Model ขณะที่ไทยได้ส่งสินค้าเกษตรไปยังตลาดจีนและประชาสัมพันธ์การท่องเที่ยวแก่นักท่องเที่ยวชาวจีนด้วย โดยในปีหน้าผู้แทนบริษัทอาลีบาบาจะเดินทางมายังประเทศไทย เพื่อเจรจาซื้อขาย คัดเลือกสินค้า โดยเฉพาะผลไม้ไทยไปจัดจําหน่ายในเหอหม่าซุปเปอร์ ทั้งในร้านค้าทั่วไปและร้านค้าออนไลน์ ช่วยสร้างรายได้ให้แก่เกษตรกรไทยเพิ่มขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมศูนย์ฝึกเด็กและเยาวชน เขต ๘ สุราษฎร์ธานี
วันพุธที่ 22 มกราคม 2563
ปลัดกระทรวงยุติธรรม ตรวจเยี่ยมศูนย์ฝึกเด็กและเยาวชน เขต ๘ สุราษฎร์ธานี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ลงพื้นที่ตรวจเยี่ยมศูนย์ฝึกเด็กและเยาวชน เขต ๘ สุราษฎร์ธานี
ในวันจันทร์ที่ ๒๐ มกราคม ๒๕๖๓ เวลา ๑๗.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ลงพื้นที่ตรวจเยี่ยมศูนย์ฝึกเด็กและเยาวชน เขต ๘ สุราษฎร์ธานี โดยมีนายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน ผู้อํานวยการศูนย์ฝึกเด็กและเยาวชน เขต ๘ สุราษฎร์ธานี ผู้บัญชาการเรือนจํากลางจังหวัดสุราษฎร์ธานี พร้อมด้วยข้าราชการ และเจ้าหน้าที่หน่วยงานที่เกี่ยวข้องเข้าร่วมฯ
ในการนี้ ปลัดกระทรวงยุติธรรม ได้สอบถามถึงการดําเนินงานของศูนย์ฝึกเด็กและเยาวชน เขต ๘ สุราษฎร์ธานี และเรือนจํากลางจังหวัดสุราษฎร์ธานี ทั้งด้านความเป็นอยู่ การศึกษา การฝึกวิชาชีพ และโดยเฉพาะเรื่องสุขภาพ ที่ให้ความสําคัญเป็นอย่างมาก นอกจากนี้ ได้ให้กําลังใจกับข้าราชการ เจ้าหน้าที่ที่ได้ปฏิบัติหน้าที่อย่างเต็มกําลังความสามารถ เพื่อให้การดูแลเด็กและเยาวชน รวมทั้งผู้ที่ก้าวพลาดเป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรีแสดงความห่วงใยสถานการณ์การแพร่ระบาดของโรคพิษสุนัขบ้า กำชับหน่วยงานที่เกี่ยวข้องเร่งป้องกันแก้ไข
วันอังคารที่ 13 มีนาคม 2561
นายกรัฐมนตรีแสดงความห่วงใยสถานการณ์การแพร่ระบาดของโรคพิษสุนัขบ้า กําชับหน่วยงานที่เกี่ยวข้องเร่งป้องกันแก้ไข
นายกรัฐมนตรีแสดงความห่วงใยสถานการณ์การแพร่ระบาดของโรคพิษสุนัขบ้า กําชับหน่วยงานที่เกี่ยวข้องเร่งป้องกันแก้ไข
วันนี้ (13 มีนาคม 2561) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์การแพร่ระบาดของโรคพิษสุนัขบ้าว่า รัฐบาลมีความเป็นห่วงและให้ความสนใจกับปัญหาดังกล่าว ซึ่งพื้นฐานคนไทยเป็นคนมีจิตใจเมตตา และรักสัตว์ แต่บางคนขาดการดูแลเอาใจใส่สัตว์เลี้ยงอย่างถูกต้อง บางคนปล่อยปละละเลยไม่สนใจการฉีดวัคซีน ทําให้สัตว์เลี้ยงหนีออกไปสัมผัสกับสุนัขจรจัดที่ติดเชื้อส่งผลให้การแพร่ระบาดมีความรุนแรงมากขึ้น ซึ่ง ในกลุ่มสัตว์เลี้ยงหรือสัตว์ที่มีเจ้าของ ผู้เป็นเจ้าของจะต้องดูแลสัตว์เลี้ยงของตัวเอง ดําเนินการฉีดวัคซีนเพื่อป้องกันการแพร่ระบาดของโรค หากโดนสัตว์เลี้ยงกัดจะต้องรู้จักวิธีการรักษาอย่างถูกต้อง รวมทั้งควบคุมสุนัขของตนเองไม่ให้สร้างความเดือดร้อนในต่อสาธารณะ ส่วนในกลุ่มสัตว์เร่ร่อน หรือสุนัขจรจัด ได้กําชับให้หน่วยงานที่มีหน้าที่รับผิดชอบดูแล โดยจะต้องดําเนินการอย่างถูกต้องตามกฎหมาย เช่น การทําหมัน การฉีดวัคซีนป้องกัน เพื่อให้ปัญหาการแพร่ระบาดของโรคพิษสุนัขบ้าลดลง แต่ห้ามนําไปฆ่าทิ้ง
-------------------------------------------------
รัฐบาลไทย-ข่าวทำเนียบรัฐบาล-2 ธนาคารพร้อมปล่อยกู้โครงการสินเชื่อประมง 10,300 ล้านบาท
วันพฤหัสบดีที่ 13 สิงหาคม 2563
2 ธนาคารพร้อมปล่อยกู้โครงการสินเชื่อประมง 10,300 ล้านบาท
2 ธนาคารพร้อมปล่อยกู้โครงการสินเชื่อประมง 10,300 ล้านบาท
วันนี้ (13 ส.ค. 63) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย แถลงข่าว ณ กระทรวงเกษตรและสหกรณ์ถึงความก้าวหน้าของโครงการสินเชื่อเสริมสภาพคล่องผู้ประกอบการประมง เงินกู้ดอกเบี้ยต่ํา วงเงิน 10,300 ล้านบาทโดยจากข้อมูลของกรมประมงล่าสุด (10 ส.ค.63) มีชาวประมงที่ประสงค์เข้าร่วมโครงการฯ จาก 22 จังหวัดชายทะเล จํานวน 2,601 ราย จํานวนเรือประมง 3,129 ลํา รวมวงเงินสินเชื่อราว 4,204 ล้านบาท โดยธนาคารเพื่อการเกษตรและสหกรณ์การเกษตร (ธ.ก.ส.) พร้อมรับเอกสารขอกู้จากชาวประมงผู้ที่มีเรือขนาดต่ํากว่า 60 ตันกรอสได้ตั่งแต่วันที่ 5 สิงหาคม ที่ผ่านมา และ ธนาคารออมสินพร้อมรับเอกสารขอกู้จากชาวประมงผู้ที่มีเรือขนาดมากกว่ากว่า 60 ตันกรอสได้ตั้งแต่วันที่ 18 สิงหาคมนี้
สําหรับรายละเอียดนั้น นายอลงกรณ์ ได้เปิดเผยว่า กรมประมงได้ดําเนินโครงการสินเชื่อเพื่อเสริมสภาพคล่องผู้ประกอบการประมง โดยเปิดรับสมัครผู้ประสงค์เข้าร่วมโครงการฯ ซึ่งจะเปิดรับสมัครต่อเนื่องจนถึงวันที่ 25 พฤษภาคม 2564นั้น โดยตั้งแต่วันที่ 1 ก.ค. – 10 ส.ค. 63 มีผู้ประกอบการประมงที่ประสงค์เข้าร่วมโครงการฯ โดยแบ่งเป็นเรือประมงขนาดต่ํากว่า 60 ตันกรอส ขอกู้ผ่านธนาคาร ธ.ก.ส. จํานวน 2,310 ราย เรือ 2,702 ลํา วงเงินราว 2,434 ล้านบาท และเรือประมงขนาดตั้งแต่ 60 ตันกรอส ขึ้นไป ขอกู้ผ่านธนาคารออมสิน จํานวน 291 ราย เรือ 427 ลํา วงเงินราว 1,770 ล้านบาท
พร้อมกันนี้ นายอลงกรณ์ ได้มอบหมายให้ คณะกรรมการบริหารโครงการฯ โดยกรมประมงร่วมหารือกับ ธนาคาร ธ.ก.ส. ธนาคารออมสิน สมาคมการประมงแห่งประเทศไทย สมาคมสมาพันธ์ชาวประมงพื้นบ้านแห่งประเทศไทย และหน่วยงานที่เกี่ยวข้อง ในการสร้างความเข้าใจ จัดทําฐานข้อมูลรายชื่อผู้ยื่นคําขอเข้าร่วมโครงการฯ จัดส่งให้แก่ธนาคาร ซึ่งขณะนี้ได้จัดส่งข้อมูลให้แก่ธนาคารทั้ง 2 แห่งแล้ว ส่วนข้อมูลที่ยื่นเข้ามาใหม่ สําหรับชาวประมงที่ได้ยื่นความต้องการเข้ามาใหม่เพิ่มเติม ทางกรมประมงจะเร่งดําเนินการส่งรายชื่อให้แก่ธนาคารภายในวันจันทร์ของสัปดาห์ถัดไปเพื่อเร่งดําเนินการอนุมัติวงเงินสินเชื่อให้แก่ชาวประมง เพื่อการใช้เป็นเงินทุนหมุนเวียนและการขับเคลื่อนฟื้นฟูและพัฒนาศักยภาพธุรกิจประมงที่ซบเซา และต้องผ่านพ้นวิกฤตินานาปการ สามารถกลับมาขับเคลื่อนเศรษฐกิจ สร้างงาน สร้างอาชีพ สร้างรายได้ ฟื้นฟูประเทศไทยหลังCOVID-19
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ทส. กิจกรรม “ทำความดีด้วยหัวใจ ลดรับ ลดให้ ลดใช้ถุงพลาสติก”
วันจันทร์ที่ 23 กรกฎาคม 2561
ทส. กิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก”
ทส. กิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก”
ทส. กิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก”
จากข้อมูลของกรมควบคุมมลพิษและสถาบันพลาสติกพบว่า ปัจจุบันมีปริมาณการใช้ถุงพลาสติกหูหิ้วในประเทศไทยจํานวน 45,000 ล้านใบต่อปี โดยตลาดสดเทศบาลและเอกชน มีการใช้ถุงพลาสติกจํานวน 18,000 ล้านใบ คิดเป็นร้อยละ 40 ของปริมาณการใช้ถุงพลาสติกทั่วประเทศ ดังนั้นตลาดสดจึงเป็นอีกหนึ่งแห่งที่ต้องดําเนินการรณรงค์ สร้างความเข้าใจกับผู้ค้าและประชาชนในการลดการใช้ถุงพลาสติก กระทรวงทรัพยากรธรรมชาติและสิ่งแวดล้อมจึงได้จัด กิจกรรม “ทําความดีด้วยหัวใจ ลดรับ ลดให้ ลดใช้ถุงพลาสติก” ซึ่งเป็นกิจกรรมภายใต้โครงการ “ทําความดีด้วยหัวใจ ลดภัยสิ่งแวดล้อม” ซึ่งได้ผ่านความเห็นชอบจากคณะรัฐมนตรีเมื่อวันที่ 17 กรกฎาคม 2561 เพื่อรณรงค์ ส่งเสริมให้เกิดความตระหนักและมีส่วนร่วมในการลดปริมาณการใช้ถุงพลาสติกหูหิ้วและโฟมในตลาดสดทั่วประเทศ โดยการบูรณาการร่วมกันของหน่วยงานภาครัฐและประชาชน ซึ่งขับเคลื่อนผ่านกลไกการทํางานของสํานักงานสิ่งแวดล้อมภาค สํานักงานทรัพยากรธรรมชาติและสิ่งแวดล้อมจังหวัด กรมส่งเสริมการปกครองส่วนท้องถิ่น และอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน โดยมีเป้าหมายที่จะลดการใช้ถุงพลาสติกหูหิ้วในตลาดสดลง ร้อยละ 20 หรือ 3,600 ล้านใบ และลดการใช้กล่องโฟมบรรจุอาหารในตลาดสดลดลง ร้อยละ 10 ภายในปี 2562 ซึ่งกําหนดเริ่มพร้อมกันใน 7,000 ตลาดสดทั่วประเทศ ในวันเสาร์ที่ 21 กรกฎาคม 2561 และในกรุงเทพฯ และปริมณฑลมีการลงพื้นที่รณรงค์เริ่มต้น ณ ตลาดสดเทศบาลนครปากเกร็ด อําเภอปากเกร็ด จังหวัดนนทบุรี โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้กําลังใจพ่อค้าแม่ค้าที่ร่วมรณรงค์ทําความดีด้วยหัวใจ ลดรับ ลดให้ ลดใช้ถุงพลาสติก พร้อมด้วยคณะผู้บริหารกระทรวงฯ หน่วยงานในสังกัดกระทรวงฯ และหน่วยงานภาคีเครือข่ายทั้งภาครัฐและเอกชนอื่นๆ